**«Աշխատավորների օրը»** (անգլ.՝ Labor Day), 2013 թվականի ամերիկյան դրամա։ Ռեժիսորը Ջեյսոն Ռեյթմանն է։ Ֆիլմի սցենարը հիմնված է համանուն վեպի վրա, որը գրել է ամերիկացի գրող Ջոյս Մեյնարդը։ Գլխավոր դերերում Քեյթ Ուինսլեթը, Ջոշ Բրոլինը և Գեթլին Գրիֆիտն են։

Սյուժե
------

Ֆիլմի հիմնական գործողությունը տեղի է ունենում 1987 թվականին Նյու Հեմփշիրում։ Ադել Ուիլերը (Քեյթ Ուինսլեթ) դեպրեսիվ միայնակ մայր է, ապրում է իր 13-ամյա որդի Հենրիի հետ (Գեթլին Գրիֆիտ)։ Ֆիլմը սկզբում մայրը և որդին հին մեքենայով գնում են տեղի սուպերմարկետ գնումներ անելու համար։ Այնտեղ Հենրին առանձնանում է մորից, որպեսզի ամսագրեր և կոմիքսներ նայի։ Այնտեղ նրան տեսնում է Ֆրենկ Չեմբերսը (Ջոշ Բրոլին), ով խնդրում է օգնել իրեն։ Ադելը չի ցանկանում օգնել նրան, սակայն ստիպված է լինում նրան իր մեքենայով տանել, քանի որ Ֆրենկը սպառնում է վնասել որդուն։ Այն հարցին, թե ուր է գնում Ֆրենկը, նա պատասխանում է, որ գալիս է Ադելի տուն։

Որոշ ժամանակ անց պարզվում է, որ Ֆրենկը բանտարկյալ է, ով փախել է հիվանդանոցից, որտեղ իրեն կույր աղիքի վիրահատություն էին անում։ Փախչելու ժամանակ նա ցատկել էր երկրորդ հարկից և վնասել էր իր ոտքը։ Տեղի ոստիկանությունը զբաղվում է նրա որոնումով, իսկ հեռուստացույցով նրա փախուստի մասին տեղեկություն են տարածում։ Ֆիլմի ընթացքում դրվագներ են ցույց տալիս անցյալից, որոնցից պարզ է դառնում, որ Ֆրենկը (երիտասարդ տարիքի դերը խաղում է Թոմ Լիպինսկին) Վիետնամի պատերազմից տուն վերադառնալուց հետո ամուսնանում է իր ընկերուհի Մենդիի հետ, իսկ մեկ տարի անց նրանք երեխա են ունենում։ Երեխայի ծնվելուց մեկ տարի անց, մի օր Մենդին խոստովանում է Ֆրենկին, որ նա իր երեխայի հայրը չէ։ Հուսահատված Ֆրենկը հրում է նրան, ինչի արդյունքում Մենդին աստիճանից ընկնում է ու գլուխը հարվածում։ Մինչև Ֆրենկը փորձում է նրան օգնություն ցույց տալ, երեխան խեղդվում է լոգարանում, իսկ Մենդին մահանում է։ Ֆրենկը դատապարտվում է կնոջ սպանության համար և բանտ ընկնում։

Ադելի տանը գտնվելու ժամանակ Ֆրենկը օգնում է տան գործերն անել, պատրաստում է չիլի կոն կառնե ուտեստը, իսկ հետո կարկանդակ դեղձից։ Աստիճանաբար Ֆրենկը և Ադելը սիրահարվում են միմյանց։ Քանի որ ոստիկանությունը շարունակում էր Ֆրենկի որոնումները, նրանք որոշում են գնալ Կանադա։ Սեպտեմբերի սկզբին, աշխատավորների օրը, նրանք հավաքում են իրերը և պատրաստվում են հեռանալուն։ Հենրին որոշում է հրաժեշտ տալ իր դպրոցական ընկերուհուն՝ Էլինորին (Բրիջիտ Ֆլեմինգ), զրույցի ժամանակ էլինորին հաջողվում է պարզել Ֆրենկի պատմության մասին։ Հաջորդ օրվա առավոտյան, գնալուց առաջ Հենրին նամակ է տանում իր հորը՝ Ջերալդին, ով արդեն նոր ընտանիք ունի։ Հետ դառնալու ճանապարհին Հենրիին տեսնում է մի ոստիկան, ով նրան տուն է տանում։ Ոտիկանը սկսում է կասկածել, երբ տեսնում է, որ Ադելը հավաքել է իրերը մեքենայի մեջ։ Մեկնելուց առաջ Ադելը և Հենրին գնում են բանկ և հանում իրենց հաշվի ամբողջ գումարը։ Այդ ընթացքում նրանց տուն է մտնում հարևանուհի Էվելինը, ով տեսնում է Ֆրենկին և սկսում է հարցնել, թե ով է նա։ Ադելի և Հենրիի վերադարձից հետո լսվում են ոստիկանության մեքենաների ձայները։ Ֆրենկը հասցնում է կապել Ադելին և Հենրիին, որպեսզի նրանց չմեղադրեն փախած բանտարկյալին իրենց տանը պահելու համար։ Հետո Ֆրենկը հանձնվում է ոստիկանությանը։

Անցնում են տարիներ։ Հենրին (Հենրիի դերը մեծ հասակում կատարում է Թոբի Մագուայրը) դառնում է հայտնի հացթուխ։ Ֆրենկը, ով շուտով դուրս կգա բանտից, մի ամսագրում Հենրիի մասին հոդված է տեսնում։ Նա նամակ է գրում Հենրիին և հարցնում է, թե ինչպես է նրա մայրը։ Հենրին պատասխանում է, որ Ադելը դեռևս մենակ է ապրում։ Բանտից ազատվելուց հետո Ֆրենկը գնում է Ադելի մոտ։

Դերերում
--------

| Դերասան | Դեր |
| --- | --- |
| Քեյթ Ուինսլեթ | Ադել Ուիլեր  Ադել Ուիլեր  |
| Ջոշ Բրոլին | Ֆրենկ Չեմբերս  Ֆրենկ Չեմբերս  |
| Գեթլին Գրիֆիտ[en] | Հենրի Ուիլեր  Հենրի Ուիլեր - Ադելի որդին |
| Կլարկ Գրեգ | Ջերալդ  Ջերալդ - Ադելի նախկին ամուսինը, Հենրիի հայրը |
| Բրուք Սմիթ | Էվելին  Էվելին - հարևանուհի |
| {Ջեյմս Վան Դեր Բիկ | Տրեդուել  Տրեդուել - ոստիկան |
| Բրիջիտ Ֆլեմինգ | Էլինոր  Էլինոր - Հենրիի ընկերուհին |
| Ջոնաթան Սիմոնս | պարոն Ջերվիս  պարոն Ջերվիս - հարևան |
| Ալեքսի Գիլմոր | Մարդժորի  Մարդժորի - Ջերալդի նոր կինը |
| Թոմի Լիպինսկի | երիտասարդ Ֆրենկ Չեմբերս  երիտասարդ Ֆրենկ Չեմբերս  |
| Մայկա Մոնրո | Մենդի  Մենդի - Ֆրենկի կինը |
| Թոբի Մագուայր | մեծահասակ Հենրի  մեծահասակ Հենրի  |
| Դիլան Մինեթ | 16-ամյա Հենրի  16-ամյա Հենրի  |

Կինովարձույթ
------------

«Աշխատավորների օրը» ֆիլմի համաշխարհային շնորհանդեսը կայացել է 2013 թվականի օգոստոսի 29-ին Տելյուրայդեի կինոփառատոնի ժամանակ (Կոլորադո նահանգ, ԱՄՆ)։

2013 թվականի սեպտեմբերի 7-ին ֆիլմը ցուցադրվել է Տորոնտոյի համաշխարհային կինոփառատոնի ժամանակ։

Անվանակարգեր
------------

* 2014 - առաջադրում Ոսկե գլոբուս մրցանակի «լավագույն կանացի դեր դրամայում» անվանակարգում (Քեյթ Ուինսլեթ)

Ծանոթագրություններ
------------------

1. 1 2
2. 1 2 3 4 5
3. 1 2 3 4 5 6
4. ↑  Internet Movie Database — 1990.
5. ↑
6. ↑
7. 1 2 3
8. 1 2 3 4 5 6 7
9. 1 2 3 4 5 6 7 8 9 10  ČSFD (չեխերեն) — 2001.
10. 1 2
11. ↑
12. 1 2
13. ↑  Nicole Sperling (29 августа 2013). «Jason Reitman's 'Labor Day' premieres at Telluride Film Festival» (HTML) (անգլերեն). Los Angeles Times. Վերցված է 04.02.2014-ին.
14. ↑  Steven Zeitchik (10 сентября 2013). «TIFF 2013: 'Labor Day' has Jason Reitman toiling anew» (HTML) (անգլերեն). Los Angeles Times. Վերցված է 04.02.2014-ին.
15. ↑  «Festival - Special Presentation» (անգլերեն). Toronto International Film Festival - tiff.net. Արխիվացված է օրիգինալից (HTML) 2014 թ․ փետրվարի 16-ին. Վերցված է 04.02.2014-ին.
16. ↑  «Golden Globe Awards Nominations: '12 Years A Slave' & 'American Hustle' Lead Pack (Full List)» (HTML) (անգլերեն). www.deadline.com. 12 декабря 2013. Վերցված է 2014 թ․ փետրվարի 4-ին.

Արտաքին հղումներ
----------------

* «Աշխատավորների օրը »(անգլ.) ֆիլմը Internet Movie Database կայքում 6.9/10 stars
* «Աշխատավորների օրը »(անգլ.) ֆիլմը Rotten Tomatoes կայքում
* ««Աշխատավորների օրը »»(անգլ.) ֆիլմը Metacritic կայքում:
* «Աշխատավորների օրը »(անգլ.) ֆիլմը *Box Office Mojo* կայքում
* «Աշխատավորների օրը », www.imdb.com
* Նկարներ «Աշխատավորների օրը» ֆիլմից, boxofficemojo.com

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Աշխատավորների օրը (ֆիլմ)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |
|  |
| Բառարաններ և հանրագիտարաններ | Բրիտանիկա |

 |